CELEX: 52008PC0717
Language: ro
Date: 2008-10-30
Title: Propunere de regulament al Consiliului de modificare a Regulamentului (CE) nr. 332/2002 de înfiinţare a unui mecanism de asistenţă financiară pe termen mediu pentru balanţele de plăţi ale statelor membre

Anunţ juridic important

|

52008PC0717

Propunere de regulament al Consiliului de modificare a Regulamentului (CE) nr. 332/2002 de înfiinţare a unui mecanism de asistenţă financiară pe termen mediu pentru balanţele de plăţi ale statelor membre  /* COM/2008/0717 final - CNS 2008/0208 */  

	[pic] | COMISIA COMUNITĂŢILOR EUROPENE |Bruxelles, 30.10.2008COM(2008) 717 final2008/0208 (CNS)Propunere deREGULAMENT AL CONSILIULUIde modificare a Regulamentului (CE) nr. 332/2002 de înființare a unui mecanism de asistență financiară pe termen mediu pentru balanțele de plăți ale statelor membre(prezentată de Comisie)EXPUNERE DE MOTIVE1. Regulamentul (CE) nr. 332/2002 al Consiliului înființează un instrument de asistență financiară pe termen mediu pentru balanțele de plăți ale statelor membre, înlocuind instrumentul precedent instituit de Regulamentul (CEE) nr. 1969/88 al Consiliului. Acest instrument implementează mecanismul prevăzut la articolul 119 din Tratat în temeiul căruia Comunitatea poate acorda, „ în caz de dificultăți sau în cazul riscului apariției unor dificultăți grave pentru balanța de plăți a unui stat membru […], provenind fie dintr-un dezechilibru global al balanței, fie din natura devizelor de care acesta dispune ”, asistență reciprocă acestui stat membru, cu condiția ca acesta să nu facă parte din zona euro.2. Regulamentul menționat anterior adoptat în februarie 2002 a redus limita prevăzută de regulamentul anterior de la 16 miliarde EUR la 12 miliarde EUR. Această decizie era coerentă cu reducerea semnificativă a numărului de beneficiari potențiali, numai trei state membre aflându-se în afara zonei euro la acel moment. Deși considerentul (8) menționează că această sumă „ pare capabilă […] să țină cont de extinderea viitoare a Uniunii Europene”, evoluția contextului financiar internațional duce în prezent la concluzia că aceasta ar putea să nu fie suficientă dacă mai multe state membre ar avea nevoie de un sprijin financiar semnificativ pe termen mediu din partea Comunității. Este propusă, prin urmare, ridicarea plafonului la 25 miliarde EUR în vederea ameliorării semnificative a capacității Uniunii Europene de a răspunde nevoilor eventuale ale statelor membre din afara zonei euro.3. Este, de asemenea, propusă instituirea unei proceduri specifice de revizuire a plafonului pentru cazul în care apare nevoia urgentă de a lua o astfel de decizie, având în vedere că procedura actuală - care necesită revizuirea Regulamentului (CE) nr. 332/2002, care utilizează la rândul său procedura prevăzută la articolul 308 din Tratat - nu permite reacția foarte rapidă care ar putea fi necesară în cazul unor perturbări anormal de ridicate ale piețelor. Comisia ar trebui abilitată de către Consiliu pentru a decide revizuirea plafonului după primirea avizului Comitetului economic și financiar atât cu privire la necesitatea urgentă a deciziei, cât și cu privire la noul plafon. Prin urmare, procedura normală de revizuire a plafonului s-ar menține în cazul în care nu este necesară o modificare urgentă sau când Comitetul economic și social ridică obiecții cu privire la utilizarea procedurii de urgență sau nu este de acord cu noua sumă limită propusă.2008/0208 (CNS)Propunere deREGULAMENT AL CONSILIULUIde modificare a Regulamentului (CE) nr. 332/2002 de înființare a unui mecanism de asistență financiară pe termen mediu pentru balanțele de plăți ale statelor membreCONSILIUL UNIUNII EUROPENE,având în vedere Tratatul de instituire a Comunității Europene, în special articolul 308,având în vedere propunerea Comisiei[1], prezentată în urma consultării Comitetului economic și financiar,având în vedere avizul Parlamentului European[2],având în vedere avizul Băncii Centrale Europene,întrucât:(1) Numărul ridicat de state membre care se află în afara zonei euro și posibilitatea ca o parte dintre acestea să aibă nevoie de ajutor comunitar financiar pe termen mediu în contextul crizei financiare mondiale actuale impun o mărire semnificativă a sumei totale maxime a împrumuturilor care pot fi acordate statelor membre prevăzută de Regulamentul (CE) nr. 332/2002.(2) Este necesar să se prevadă o procedură ad-hoc pentru revizuirile viitoare ale acestui plafon, în vederea îmbunătățirii capacității de reacție rapidă a Comunității la schimbările majore ale mediului financiar care afectează suma totală a ajutorului financiar de care ar putea avea nevoie statele membre.(3) Prin urmare, Regulamentul (CE) nr. 332/2002 trebuie modificat în consecință,ADOPTĂ PREZENTUL REGULAMENT:Articolul 1Articolul 1 din Regulamentul (CE) nr. 332/2002 se modifică după cum urmează:La alineatul (1), al doilea paragraf se înlocuiește cu următorul text:„Suma totală a împrumuturilor care pot fi acordate statelor membre în temeiul acestui mecanism este limitată la 25 miliarde EUR.”;Se introduce următorul alineat (3): „În cazul în care o deteriorare semnificativă a mediului financiar implică recurgerea mai multor state membre la ajutorul financiar comunitar urgent pe termen mediu, Comisia poate decide revizuirea plafonului după ce a primit avizul Comitetului economic și financiar atât cu privire la necesitatea urgentă a revizuirii plafonului, cât și cu privire la noul plafon. Noul plafon intră în vigoare în ziua următoare datei publicării sale în Jurnalul Oficial al Uniunii Europene .”Articolul 2Prezentul regulament intră în vigoare în ziua următoare datei publicării în Jurnalul Oficial al Uniunii Europene .Prezentul regulament este obligatoriu în toate elementele sale și se aplică direct în toate statele membre.Adoptat la Bruxelles, XX decembrie 2008Pentru ConsiliuPreședintele [1] JO C […], […], p. […].[2] JO C […], […], p. […].